Valsts bērnu tiesību aizsardzības inspekcija

NOLIKUMS

eseju konkursam

„Ko es vēlētos pateikt saviem vecākiem”

1. Konkursa organizēšanas mērķis – skolēnu viedokļu apkopošana par attiecībām ar ģimeni un tuviniekiem, ieskicējot gan pozitīvos, gan negatīvos aspektus.

2. Konkursa organizētājs – Valsts bērnu tiesību aizsardzības inspekcija.

3. Konkursa uzdevums – dot iespēju skolēniem formulēt un izteikt domas, idejas un pārdomas, ko viņi vēlētos paust saviem vecākiem, taču dažādu iemeslu dēļ tas nav izdevies vai nav iespējams.

4. Konkursā var piedalīties:

4.1. ikviens vispārizglītojošās vai profesionālās izglītības iestādes skolēns vai audzēknis, sākot no 7. klases;

4.2. katrs skolēns vai audzēknis var sūtīt tikai vienu eseju;

4.3. esejai jābūt sagatavotai datorrakstā, burtu lielums – 12;

4.4. esejas apjoms – ne vairāk kā viena A4 lappuse.

5. Eseju vērtēšana – konkursā iesūtītos darbus vērtēšanas komisija vērtē trīs kategorijās:

5.1. vispārizglītojošo izglītības iestāžu 7.–9. klašu skolēnu kategorijā;

5.2. vispārizglītojošo izglītības iestāžu 10.–12. klašu skolēnu kategorijā;

5.3. profesionālo izglītības iestāžu kategorijā.

6. Esejas iesniegšanas kārtība – konkursam paredzētās esejas jānosūta Valsts bērnu tiesību aizsardzības inspekcijā ar norādi eseju konkursam „ Ko es vēlētos pateikt saviem vecākiem”.

Nosūtot eseju, jānorāda: iesniedzēja vārds uzvārds, adrese, tālruņa numurs, izglītības iestāde un klase, vēlams arī e-pasts. Esejas var iesniegt:

6.1. nosūtot tās elektroniski uz e-pastu [taivo.trams@bti.gov.lv](mailto:taivo.trams@bti.gov.lv);

6.2. izmantojot pastu (adrese: Valsts bērnu tiesību aizsardzības inspekcija Ventspils ielā 53, Rīga, LV-1002);

6.3. nododot eseju personīgi inspekcijā.

7. Esejas iesniegšanas termiņš – no 2019. gada 15. marta līdz 2019. gada 30. aprīlim.

8. Kritēriji – vērtēšanas komisija iesūtītos darbus vērtē pēc esejas atbilstības konkursa noteiktajam mērķim, ņemot vērā autora valodu, izteiksmes līdzekļus un idejas.

9. Vērtēšanas komisija – konkursā iesniegtās esejas izskata vērtēšanas komisijas locekļi - Valsts bērnu tiesību aizsardzības inspekcijas 5 pārstāvji.

10. Apbalvošana – apbalvošana notiks 2019. gada maijā. Tiks apbalvoti katras kategorijas labāko darbu autori.

12. Informācija par konkursu – konkursa pieteikumu publicē Valsts bērnu tiesību aizsardzības inspekcijas interneta mājaslapā ([www.bti.gov.lv](http://www.bti.gov.lv)), iespēju robežās - nacionālajos, reģionālajos un interneta plašsaziņas līdzekļos, kā arī inspekcijas resursos sociālajos tīklos. Vienlaikus informāciju par konkursiem sniedz reģionālie valsts bērnu tiesību aizsardzības inspektori.